Niemand sal sterf van honger nie, sê Mugabe | Maroela Media
Argieffoto (Foto: markusspiske, Pixabay)
Volgens The Chronicle het Cain Mathema, minister van provinsiale sake in Matabeleland-Noord, gesê Mugabe het hom gestuur om te sê dat hulle nie van die honger sal sterf nie. Mathema het sy toespraak gelewer tydens 'n Zanu-PF verkiesingsveldtog in Tsholotsho voor die verkiesing op 10 Junie.
"Die president het ons gestuur om vir almal in dié dele, wat nie tydens die seisoen voldoende reën gehad het nie, te sê dat die regering nie sal toelaat dat julle aan honger sal omkom nie. Hy het gesê niemand sal van honger sterf nie," het Mathema glo gesê.
Die hongersnoodnetwerk, Famine Early Warning Systems Network (Fewsnet) wat deur Amerika gefinansier word, het verlede week berig dat dele in die suide van Zimbabwe beduidende voedseltekorte hierdie seisoen gaan beleef.
Fewsnet het gesê van die huise in die afgeleë dele in die suide van die land het "bykans niks" vervaardig nie, gedeeltelik weens die laat reën en 'n uitgerekte droë periode.
Indien voedselhulp nie beskikbaar gestel word nie, sal hierdie huishoudings moontlik reeds in Julie 'n krisis beleef.
Joseph Made, minister van landbou, het egter gesê die land sal nie die droogte as 'n nasionale ramp verklaar nie. Hy het gesê privaat meulenaars voer graan in en die regering sal aan die behoefte van die plattelandse bevolking voldoen.
Die BBC het Sondag berig die Zimbabwiese regering het internasionale hulp versoek in die lig van die voedseltekorte.
Die westerse mense sal seker maar weer vir hulle kos gee net om weer beledig te word agterna.
En die aarde is plat, ja…
Ja niemand sal sterf van die honger nie,mugabe is heel uitgeslape wat dit betref,net so voor jy jou laaste asem uitblaas gryp Rob gou n lepel vol pap en suur melk en stoot dit in die keelgat af,om jou net weer by te bring en dan sal hy se, sien "we shall provide",meeste van daai mense is met amper niks tevrede en dit is wat ou Robbie baie van hou om dit te kan uit buit!
Hoekom gaan hy nie self soontoe nie en kyk jammer om te se die anc doen dieselfde gee kos en hulp voor n verkiesing na dit word dit gestop en die westerse lande moet weer gee want hulle is mos die oorsaak van dit